# Sekolah vokasional

**Kolej Vokasional(KV)** dan **Sekolah Menengah Teknik(SMT)** (singkatan: **KVSMT)** merupakan salah satu cabang sistem pendidikan yang terletak di bawah program aliran Pendidikan Latihan Teknikal dan Vokasional atau *Technical and Vocational Education Training* (TVET)**.**

KVSMT diurus dan dikendalikan oleh Bahagian Pendidikan & Latihan Teknikal Vokasional, Kementerian Pendidikan Malaysia (KPM).

**KV** (dahulu: Sekolah Menengah Vokasional - SMV) merupakan pendidikan vokasional yang menawarkan latihan kemahiran berbanding pendidikan akademik bermula seawal tingkatan 4. KV menawarkan dua (2) peringkat pengajian iaitu Sijil Vokasional Malaysia (SVM) dan Diploma Vokasional Malaysia (DVM). Pengiktirafan SVM oleh Lembaga Peperiksaan (LP) adalah setara dengan Sijil Pelajaran Malaysia (SPM). Lulusan SVM juga akan dianugerahkan dengan Sijil Kemahiran Malaysia (SKM) tahap 3. Bagi mereka yang memenuhi syarat, pelajar berpeluang melanjutkan pengajian ke peringkat DVM. Proses akreditasi program DVM dilaksanakan oleh Agensi Kelayakan Malaysia atau *Malaysia Qualifications Agency* (MQA) dan Lembaga Teknologis Malaysia atau *Malaysia Board of Technologists* (MBOT). Graduan DVM akan berpeluang menjadi tenaga kerja mahir yang kompeten, menyambung pengajian ke tahap yang lebih tinggi dan menjadi usahawan dalam bidang. KV menggunakan Kurikulum Standard Kolej Vokasional (KSKV) di mana ia mengutamakan pembelajaran secara praktikal (*hands-on*) berbanding teori.

**SMT** merupakan sekolah menengah atas iaitu tingkatan 4 dan tingkatan 5 yang memberi peluang kepada murid yang mempunyai kecenderungan dalam pendidikan sains dan teknologi untuk memenuhi tenaga kerja dalam bidang industri Negara**.** Pelajar-pelajar SMT ini dibentuk menjadi seorang jurutera atau memegang peranan besar dalam bidang mereka. Setelah menduduki Sijil Pelajaran Malaysia (SPM), pelajar berpeluang melanjutkan pengajian ke peringkat tertiari sama ada di institut pendidikan tinggi awam (IPTA) atau institut pendidikan tinggi swasta (IPTS) dalam pelbagai bidang khususnya kejuruteraan dan seterusnya menjadi tenaga profesional. SMT menggunakan Kurikulum Standard Sekolah Menengah (KSSM), mata pelajaran yang diajar di SMT adalah lebih menjurus kepada teori berbanding praktikal.

Kementerian Pendidikan Malaysia (KPM) menawarkan program-program yang membolehkan murid berpotensi menjadi separa profesional atau profesional dalam pelbagai bidang TVET.

Sehingga tahun 2023, Malaysia telah mempunyai **92** buah KVSMT: 83 buah Kolej Vokasional (KV) & 9 buah Sekolah Menengah Teknik (SMT) yang beroperasi di seluruh Malaysia

## Objektif

Menghasilkan pendidikan teknikal dan vokasional yang berkualiti melalui:

1. Penyelarasan dasar pengoperasian, pembangunan prasarana fizikal dan penyediaan fasiliti.
2. Program pengurusan akademik yang terancang dan efektif untuk kemenjadian murid.
3. Pengurusan sumber manusia, kewangan, pentadbiran dan hal ehwal murid yang berkesan.
4. Pembangunan profesionalisme berterusan yang terancang untuk guru dan pegawai.

## Program & Kursus Yang Ditawarkan (KV & SMT)

### 1. Kolej Vokasional (KV)

* **Seni Reka**
	+ Multimedia Kreatif & Animasi
	+ Reka Bentuk Grafik & Media Cetak
	+ Amalan Bengkel Mesin
	+ Seni Reka Fesyen

* **Perniagaan**
	+ Pengurusan Peruncitan
	+ Pengurusan Perniagaan
	+ Kesetiausahaan Pentadbiran
	+ Pemasaran
	+ Perakaunan
	+ Insuran
	+ Perbankan

* **Pekhidmatan Masyarakat**
	+ Pengajian Awal Kanak-Kanak

* **Hospitaliti**
	+ Seni Kulinari
	+ Bakeri & Pastri
	+ Kosmetologi
	+ Pengurusan Pelancongan

* **Teknologi Maklumat**
	+ Teknologi Sistem Komputer & Rangkaian
	+ Teknologi Sistem Pangkalan Data & Aplikasi Web
* **Teknologi Mekanikal & Pembuatan**
	+ Teknologi Pemesinan Industri
	+ Teknologi Kimpalan
	+ Teknologi Automatif
	+ Teknologi Penyejukan & Penyamanan Udara
	+ Teknologi Mekanisasi Agro
	+ Teknologi Pembuatan Bot
	+ Teknologi Marin
* **Teknologi Elektrik & Elektronik**
	+ Teknologi Elektrik
	+ Teknologi Elektronik
* **Teknologi Awam**
	+ Teknologi Pembinaan

* **Pembuatan & Pemprosesan**
	+ Pemprosesan Makanan
	+ Teknologi Pemprosesan Kayu & Kemasan
	+ Bioteknologi
	+ Seni Bina Landskap

* **Pertanian**
	+ Agroindustri Tanaman
	+ Agroindustri Ternakan Ruminan
	+ Agroindustri Ternakan Poltri
	+ Akuakultur
	+ Hortikultur

### 2. Sekolah Menengah Teknik (SMT)

* Kejuruteraan Awam
* Kejuruteraan Mekanikal
* Kejuruteraan Elektrik & Elektronik
* Sains Pertanian
* Perdagangan

## Senarai KV & SMT di Malaysia

**KOLEJ VOKASIONAL & SEKOLAH MENEGAH TEKNIK**

Selangor

* KV GOMBAK
* KV KAJANG
* KV KLANG
* KV KUALA SELANGOR
* KV SEPANG
* KV SHAH ALAM
* KV SULTAN ABDUL SAMAD
* KV SUNGAI BULOH

Kuala Lumpur

* KV ERT SETAPAK
* KV SETAPAK

Perlis

* KV ARAU
* KV KANGAR

Kedah

* KV KULIM
* KV LANGKAWI
* KV ALOR SETAR
* KV SUNGAI PETANI 1
* KV SUNGAI PETANI 2
* SEKOLAH MENEGAH TEKNIK ALOR SETAR

Pulau Pinang

* KV BALIK PULAU
* KV SEBERANG PERAI
* KV BUTTERWORTH
* KV NIBONG TEBAL
* KV BATU LANCHANG
* SEKOLAH MENEGAH TEKNIK TUNKU ABDUL RAHMAN PUTRA

Perak

* KV GERIK
* KV IPOH
* KV KERIAN
* KV KUALA KANGSAR
* KV LEBUH CATOR
* KV SERI ISKANDAR
* KV SERI MANJUNG
* KV SLIM RIVER
* KV TAIPING
* KV TELUK INTAN

Negeri Sembilan

* KV AMPANGAN
* KV DATO’ LELA MAHARAJA
* KV DATUK UNDANG HAJI MUHAMMAD SHARIP
* KV JUASSEH
* KV KUALA KLAWANG
* KV PORT DICKSON
* SEKOLAH MENEGAH TEKNIK TUANKU JA'AFAR

Melaka

* KV MELAKA TENGAH
* KV DATO' SERI ABU ZAHAR ISNIN
* KV DATUK SERI MOHD ZIN
* SEKOLAH MENEGAH TEKNIK MELAKA

Johor

* KV BATU PAHAT
* KV ERT AZIZAH
* KV KLUANG
* KV KOTA TINGGI
* KV MUAR
* KV PAGOH
* KV PASIR GUDANG
* KV PERDAGANGAN
* KV SEGAMAT
* KV TANJUNG PIAI
* KV TANJUNG PUTERI
* SEKOLAH MENENGAH TEKNIK JOHOR BAHRU

Kelantan

* KV BACHOK
* KV KUALA KRAI
* KV PASIR MAS
* KV PASIR PUTEH
* KV PENGKALAN CHEPA
* KV TANAH MERAH

Terengganu

* KV BESUT
* KV DUNGUN
* KV KEMAMAN
* KV KUALA BERANG
* KV WAKAF TEMBESU
* SEKOLAH MENEGAH TEKNIK TERENGGANU

Pahang

* KV KUANTAN
* KV MUADZAM SHAH
* KV PERTANIAN CHENOR
* KV SULTAN AHMAD SHAH
* KV SULTAN HAJI AHMAD SHAH MUSTAIN BILLAH
* KV TEMERLOH
* KV TENGKU AMPUAN AFZAN
* SEKOLAH MENEGAH TEKNIK KUANTAN

Sabah

* KV BEAUFORT
* KV KENINGAU
* KV KUDAT
* KV LAHAD DATU
* KV LIKAS
* KV SANDAKAN
* KV TAWAU

Sarawak

* KOLEJ VOKASIONAL BETONG
* KOLEJ VOKASIONAL BINTULU
* KOLEJ VOKASIONAL KUCHING
* KOLEJ VOKASIONAL MATANG
* KOLEJ VOKASIONAL MIRI
* KOLEJ VOKASIONAL SIBU
* SEKOLAH MENEGAH TEKNIK SEJINGKAT

Labuan

* KV LABUAN

## Lihat juga

* Sekolah berasrama penuh
* Maktab Rendah Sains MARA
* Politeknik di Malaysia

## Pautan Luar

* Curriculum in TVET: catalyst towards nations’s success
* The role of technical and vocational education in career development
* Intergrasi peranan falsafah pendidikan kebangsaan dalam pendidikan teknik dan vokasional ke arah memantapkan persiapan kerjaya
* Penerapan nilai minjaroes dan formula ‘3H’ dalam kurikulum PTV
* Kemantapan penerapan falsafah pendidikan kebangsaan teras kemenjadian guru pendidikan teknik dan vokasional
* Cabaran-cabaran dalam pendidikan teknik dan vokasional dalam membangunkan sumber manusia